Le fa batho ba ka leka go le kana kang go tokafatsa pabalesego mo sefofaneng, ga re a tshwanela go tsaya dilo motlhofo. Botlhe ba ba amegang mo go tsamaeng ka sefofane ba ka kgona go dirisana mmogo go fokotsa dikotsi tse di ka nnang teng. Le fa go ntse jalo, balaodi ba sefofane ba tlhagisa gore go sa ntse go na le matshosetsi. Seane se se botlhale sa Baebele sa re: “Motho yo o botlhale o bona kotsi kwa pele a bo a dira dilo ka kelotlhoko.” (Diane 22:3, New Living Translation) Go botlhale go lemoga gore mo e ka nnang sengwe le sengwe se se dirwang se na le dikotsi tsa sone. Go leba dilo jaaka fa di ntse, gakologelwa gore go tsaya loeto ka sefofane go batla gore motho a nne kelotlhoko fela jaaka fa a ne a ka tlhoka go nna kelotlhoko go itshireletsa mo maemong a mangwe.